SAUK: Afrikaans skuif toe wel | Maroela Media
SAUK: Afrikaans skuif toe wel
Die SAUK het aangekondig dat die Afrikaanse nuusbulletin van SABC2 na SABC3 geskuif het, hoewel die openbare uitsaaier dit vroeër ontken het.
Die Afrikaanse nuusbulletin het reeds Maandagaand na SABC3 geskuif en word nou om 19:30 uitgesaai in plaas van die gebruiklike tydgleuf van 19:00 op SABC2.
Zandile Nkoyeni, woordvoerder van die SAUK se televisiekanale, het in 'n mediaverklaring die skuiwe aangekondig. Sy sê talle veranderings is aan SABC1, SABC2 en SABC3 se program- en inhoudskedules aangebring.
Behalwe vir die Afrikaanse nuusbulletin skuif 50/50, Swartwater en Fokus ook na SABC3. 50/50 sal voortaan op Sondae om 17:30 uitgesaai word terwyl Swartwater van Woensdag af om 21:30 op SABC3 uitgesaai sal word.
7de Laan, Pasella en Noot vir Noot bly intussen op SABC2. Volgens Nkoyeni is daar van Vrydagaand 19:00 af 'n nuwe Afrikaanse tydgleuf op SABC2 met die nuwe seisoen van Mooiloop! wat afskop.
Noot vir Noot bly in sy huidige tydgleuf van 19:30 op Vrydae. Voetspore sal vanaf Sondag om 18:00 op SABC2 uitgesaai word.
Die SAUK het kort voor die aanvang van die Sokkerwêreldbeker veranderings in sy programskedules aangekondig. Daar is egter aangevoer dat dit slegs geldig is vir die tydperk van die Sokkerwêreldbeker.
Dit het egter tot bespiegeling gelei dat die SAUK sy Afrikaanse inhoud van SABC2 na SABC3 gaan skuif. Die SAUK het die gerugte destyds ontken. Een van die groot besware is dat SABC3 nie oral in die land , soos SABC2, opgevang kan word nie.
Die burgerregte-organisasie AfriForum het destyds gesê: "Tensy die SAUK beplan om eers die opvangsprobleem uit te sorteer, sal so 'n verskuiwing vele Afrikaanse kykers ontneem van toegang tot programme in hulle eie taal."
Nuuskommentaar: SAUK mors met Afrikaans
fokus SABC2 SABC3 SAUK Swartwater
Twee sterf in Vrystaat-ongeluk
Baie hartseer. Maar wat kan ons doen en sê?
Wie het nou weer daai gedig geskryf van ons taal wat so vermoor word?
Was dit Hoogenhout wat in 'n gedig gesê het: "Engels! Engels! Alles Engels! Engels wat jy sien en hoor; In ons skole, in ons kerke, word ons moedertaal vermoor. Ag, hoe word ons volk verbaster, daartoe werk ons leraars saam. Hollands nog in seek're skole: is bedrog, 'n blote naam! Wie hom nie laat anglisere, word geskolde en gesmaad. Tot in Vrystaat en Transvaal al, oweral dieselfde kwaad. 'Dis vooruitgang', roep die skreeuwers, 'dis beskawing wat nou kom! Die wat dit nie wil gelowe, die is ouderwets en dom…'." Maar in die geval gaan dit nie soseer oor Afrikaaan nie.… Lees meer »
Weereens het die anc-kaders gepraat met die gesplete tong van 'n slang. Mense moet maar net hul tv-lisensiegelde weerhou.
Ek hoop regtig nie daar is iemand wat verbaas is oor die nuwe verwikkeling nie! Dit was te wagte want dis al wat "hulle" GOED kan doen: lieg en as iets goed werk verfonkfaai dit !!